CELEX: 32012R1056
Language: lt
Date: 2012-11-12 00:00:00
Title: 2012 m. lapkričio 12 d. Komisijos reglamentas (ES) Nr. 1056/2012, kuriuo iš dalies keičiamos Europos Parlamento ir Tarybos reglamento (EB) Nr. 1332/2008 dėl maisto fermentų nuostatos dėl pereinamojo laikotarpio priemonių  Tekstas svarbus EEE

13.11.2012   
            
            
               LT
            
            
               Europos Sąjungos oficialusis leidinys
            
            
               L 313/9
            
         KOMISIJOS REGLAMENTAS (ES) Nr. 1056/2012
   2012 m. lapkričio 12 d.
   kuriuo iš dalies keičiamos Europos Parlamento ir Tarybos reglamento (EB) Nr. 1332/2008 dėl maisto fermentų nuostatos dėl pereinamojo laikotarpio priemonių
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1332/2008 dėl maisto fermentų ir iš dalies keičiantį Tarybos direktyvą 83/417/EEB, Tarybos reglamentą (EB) Nr. 1493/1999, Direktyvą 2000/13/EB, Tarybos direktyvą 2001/112/EB ir Reglamentą (EB) Nr. 258/97 (1), ypač į jo 17 straipsnio 5 dalį;
   kadangi:
   
               (1)
            
            
               pagal Reglamento (EB) Nr. 1332/2008 17 straipsnio 2 dalį fermentų paraiškų pateikimo terminas yra 24 mėnesiai nuo įgyvendinimo priemonių, kurios bus nustatytos pagal 2008 m. gruodžio 16 d. Europos Parlamento ir Tarybos reglamento (EB) Nr. 1331/2008, nustatančio maisto priedų, fermentų ir kvapiųjų medžiagų leidimų suteikimo procedūrą (2), 9 straipsnio 1 dalį, taikymo datos;
            
         
               (2)
            
            
               2011 m. kovo 10 d. Komisijos reglamentas (ES) Nr. 234/2011, kuriuo įgyvendinamas Reglamentas (EB) Nr. 1331/2008 (3), yra taikomas nuo 2011 m. rugsėjo 11 d.,
            
         
               (3)
            
            
               Sąjungos maisto fermentų sąrašas turėtų būti sudaromas sklandžiai, o dabartinė maisto fermentų rinka, ypač mažųjų ir vidutinių įmonių veikla, neturėtų būti trikdoma. Prireikus visos sudarant šį sąrašą tinkamos pereinamojo laikotarpio priemonės gali būti taikomos pagal Reglamento (EB) Nr. 1332/2008 17 straipsnio 5 dalyje nurodytą procedūrą;
            
         
               (4)
            
            
               pagal Reglamento (ES) Nr. 234/2011 5 straipsnio 3 dalį pareiškėjai atsižvelgia į paraiškos pateikimo metu turimas naujausias rekomendacijas dėl rizikos vertinimui reikalingų duomenų, pateiktas Europos maisto saugos tarnybos (toliau – Tarnyba). 2009 m. liepos 23 d. Tarnyba priėmė mokslinę nuomonę dėl maisto fermentų paraiškų vertinimo duomenų reikalavimų (4), o 2011 m. liepos 8 d. – paaiškinimą dėl maisto fermentų dokumentų rinkinio pateikimo (5). 2011 m. gegužės 25 d. Tarnyba taip pat priėmė mokslinę nuomonę, kurioje atnaujinamos rekomendacijos dėl genetiškai modifikuotų mikroorganizmų ir jų produktų, skirtų maistui ir pašarams, rizikos vertinimo (6);
            
         
               (5)
            
            
               išsamūs reikalavimai, nustatyti Reglamente (ES) Nr. 234/2011, Tarnybos rekomendacijų dokumentai ir paaiškinimas buvo priimti vėliau nei Reglamentas (EB) Nr. 1332/2008;
            
         
               (6)
            
            
               tuo metu įgyta patirtis rodo, kad pirminis paraiškų pateikimo terminas yra per trumpas, siekiant suteikti suinteresuotiesiems subjektams ir ypač mažosioms ir vidutinėms įmonėms galimybę pateikti visus reikalingus duomenis per nustatytą laikotarpį. Siekiant užtikrinti sklandų perėjimą nuo dabartinės teisinės padėties prie Reglamentu (EB) Nr. 1332/2008 nustatytos tvarkos, paraiškoms pateikti reikia daugiau laiko nei pirmiau numatyta. Todėl Reglamentu (EB) Nr. 1332/2008 nustatytas 24 mėnesių fermentų paraiškų pateikimo laikotarpis turėtų būti pratęstas;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštarauja,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1332/2008 17 straipsnio 2 dalies antroji pastraipa keičiama taip:
   
      „Galutinis tokių paraiškų pateikimo terminas yra 42 mėnesiai nuo įgyvendinimo priemonių, kurios bus nustatytos pagal Reglamento (EB) Nr. 1331/2008, nustatančio bendrą maisto priedų, maisto fermentų ir maisto kvapiųjų medžiagų leidimų suteikimo procedūrą, 9 straipsnio 1 dalį, taikymo datos.“
   
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 12 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 7.
   
      (2)  OL L 354, 2008 12 31, p. 1.
   
      (3)  OL L 64, 2011 3 11, p. 15.
   
      (4)  EMST leidinys (2009 m.) 1305, p. 1, http://www.efsa.europa.eu/en/scdoc/doc/1305.pdf.
   
      (5)  Papildomas leidinys 2011 m., 177; http://www.efsa.europa.eu/en/supporting/doc/177e.pdf.
   
      (6)  EMST leidinys (2011 m.); 9(6):2193, http://www.efsa.europa.eu/en/efsajournal/doc/2193.pdf.